Der er i danske havnebyer tradition for, at kommunerne adopterer et af søværnets skibe. Adoptionsskibene er efterfølgende knyttet til byen og kommer som regel på officielt adoptionsbesøg hvert andet år. Besøget begynder fredag d. 16. maj i Hals. Herefter fortsætter skibet mod Aalborg. Dagen efter er der "Åbent skib" på ABSALON, hvor aalborgenserne kan komme ombord og se skibet. Støtteskibet ABSALON er det første af to støtteskibe, og lægger navn til skibsklassen. ABSALON-klassen er de største skibe i Søværnet nogensinde. ABSALON afsejler Danmark medio august 2008 for at deltage som flagskib for Task Force 150 i Røde Havet, Aden Bugten, den nordlige del af det Arabiske Hav, Oman Bugten og Somalia Bugten. ABSALON er tilbage i Frederikshavn igen primo februar 2009.

Referat:
Fra den 16. til den 19. maj gæster Søværnets støtteskib ABSALON Aalborg i anledning af, at skibet bliver adopteret af Aalborg Kommune.